[{"text_idx": "#000000", "text": "ZarautzOneko hitzaldi berri bat egin genuen, oraingoan Miren Altuna doktore zarauztarraren eskutik, neurologoa eta CITA-alzhe\u0301imer fundazioko ikertzailea"}, {"text_idx": "#000002", "text": "Diagnostikoan eta etorkizuneko tratamenduetan egindako aurrerapenei buruzko ikasketa saio bat izan zen, bertaratutako guztientzat modu errazean azaldua eta gaixotasunari aurre egitearen bilakaerari buruzko mezu itxaropentsuak agerraraziz."}, {"text_idx": "#000003", "text": "Miren Altunak adierazitako argudioen gogo bizia eta, aldi berean, sakontasuna, oso modu zuzenean iritsi zitzaien bertaratutako gehienei, eta, bere azalpenaren ondoren, galdera ugari egin zizkioten Mireni."}, {"text_idx": "#000004", "text": "Bertaratutako guztiei zorion-sentimendua eragin zien Zarauzko ikertzaile gazte bat ikerketa medikoaren arlo hain aurreratuan izatea."}, {"text_idx": "#000005", "text": "Biztanleriaren zahartzeak erronka soziosanitario berriak dakartza; horien artean zahartzaroari loturiko osasun arazoen maiztasuna nabarmen areagotzea, narriadura kognitiboa eragiten duten gaixotasunak barne. Alzheimerren gaixotasuna da guztietan ezagunena, baina ez bakarra. Zahartzaro osasuntsuari loturiko aldaera kognitiboak eta gaixotasun baten abiapuntu izan litezkeen lehen sintomak ezberdintzea ezinbestekoa da, diagnosi goiztiar eta egoki bat egin"}, {"text_idx": "#000006", "text": "Hitzaldian zehar gure errendimendu kognitiboari loturiko zein sintomek kezkatu behar gaituzten eta zeinek aldiz ez azaldu ditu. Era berean, osasun\u0002arazo horien diagnostiko goiztiarrean, zehazki, Alzheimerren gaixotasunari dagokionez, egindako aurrerapenak helarazi ditu. Gaixotasun horiei aurre egiteko ikerketak duen garrantzia azpimarratu, eta gai horri buruz egiten ari diren ikerketa motak azaldu dira, bai nazioartean, bai gure eskualdean. Gainera, gaur egungo tratamendu-aukerak eta etorkizun laburrean eskuragarri izatea espero direnak aipatu ditugu. Zorionez, baditugu itxaropenerako arrazoiak zientzia aldetik hamarkada goibel luze askoren ostean."}, {"text_idx": "#000009", "text": "Saioari hasiera emateko, hitzaldiaren hizlariak gomendatutako liburuen zozketa egin zen."}, {"text_idx": "#000012", "text": "Hitzaldiaren amaieran esker oneko oroigarri bat eman zitzaion, Jose Antonio Legorburu zarauztar margolariaren lana"}, {"text_idx": "#000013", "text": "Modelo Aretoan izan ondoren, ekitaldia jarraitu zen, hitzaldi-afari batekin. Bertan, ikerkuntzan aritzen diren pertsonen bizitzaren alderdi asko partekatu ahal izan ziren, batez ere gainditzeko bide gogor bati aurre egin behar dioten gazteenak."}]